
Ord om Odd

av Ralph Høibakk

Hvis bare alle hadde vært som Odd,

da hadde verden vært et bedre sted.

Da hadde vi stått opp grytidlig og gledesstrålende hver morgen,

gått på jobben og bare laget det mennesker trenger for å ha det godt.

Hvis bare alle hadde vært som Odd,

så hadde alle elsket naturen og det å være på tur,

og gått endeløse strekninger på ski eller på beina,

uten å etterlate annet spor enn kjærlighet over å være til.

Hvis bare alle hadde vært som Odd,

så hadde ingen behøvd å frykte for ikke å strekke til,

for om du frøys eller sultet eller var dødstrett,

så ville en omtenksom hånd løfte deg, varme deg, gi deg av sin matpakke

og støtte deg videre.

Hvis bare alle hadde vært som Odd,

så hadde ikke krevende og slitsomme jobber blitt liggende ugjort,

for hvis taket på klubbhuset var lekk eller det manglet fyringsved,

så ville det være tett og varmt der neste gang du kom dit.

Hvis bare alle hadde vært som Odd,

så ville vi ha reist over hele verden og klatret de sværeste fjell,

uten å fortelle det til andre enn de som spurte: Hvor har du vært?

og uten at noen ville føle seg liten, ubetydelig eller mindreverdig.

Hvis bare alle hadde vært som Odd,

da hadde vi alle vært rikere,

fordi vi alle hadde eid det som trengs,

for å leve et godt og langt liv.

Hvis bare alle hadde vært som Odd,

da hadde verden vært et bedre sted.

Odd og Ralph har akkurat besteget Trollryggen i 2008. 
Foto: Stein P. Aasheim

Norsk flagg på sykkelnavet. 13 år gammel, på vei til Rjukan. 28 år senere skulle han holde det norske flagget over hodet på toppen av Everest.



 

Arv eller miljø

DET ER IKKE GODT Å VITE HVOR DET HELE STARTET. Altså, når kom de endeløse langturene inn i livet til Odd? Hvor har den sitt arnested, denne gleden over å slite? Ikke for å vinne. Ikke for berømmelsen. Ikke for ... ja, hvorfor egentlig?

Når begynte fascinasjonen over å holde det gående lenge og langt? Det å være underveis. Og underveis. Og underveis … Odd veien-er-målet Eliassen. Var det en del av oppdragelsen, eller lå det der allerede før faren dro ham ut på de første turene?

SAMME ÅRET SOM HAN BLE KONFIRMERT, syklet Odd sammen med en jevnaldrende kamerat fra Asker til Stavanger, derfra med båt til Bergen, tog fra Bergen til Haugastøl og sykkel hjem igjen. Det var en voksen tur for to smågutter som fortsatt gikk på folkeskolen. Oppvarmingsturen hadde gått året i forveien, i form av tre hundre kilometer fra Rjukan til Kristiansand. Allerede som trettenåring hadde han erfaring med at det alltid fantes en løsning, selv når veien videre virket uframkommelig.

STAVANGERTUREN FOREGIKK VED HJELP AV ET NORGESKART, og med stekte fiskeboller og kokte poteter som turproviant. Norgeskartet hjalp ikke stort, for de kunne ikke lese kart. Sykkelen var blå med ballongdekk og ett gir. Den var arvet fra broren og nymalt av faren. Seksti år senere gjenfortelles den skjellsettende pionerferden i glimtvise erindringer.

– Jeg husker vi bodde i en brakkeleir ved Jøssingfjorden. Kokka sendte med oss masse boller og brød og niste. Det levde vi på i flere dager.

I dag ville foreldre som sendte av gårde to smågutter på sykkel gjennom hele Sør-Norge, uten annet enn et gammelt telt og noen hermetikkbokser med fiskeboller, blitt rapportert til barnevernet. Og selv om det var mindre trafikk på veien for seksti år siden, var det nok ikke alle foreldre som ville applaudert en slik tur den gang heller. Rapporteringen hjem skjedde i form av et postkort fra Stavanger. Det fantes rikstelefon, men det var dyrt, måtte bestilles på forhånd og var bare noe man tok i bruk i den ytterste nød. Og «den ytterste nød» opplevde de aldri. Men han husker fortsatt ekspedisjonen, den betegnelsen må kunne brukes om «en jævlig spennende tur».

En dragning mot de lange turene, senere kalt «ekspedisjoner», må ha ligget i bånn fra starten av. 14 år gammel la han i vei sammen med en jevngammel kamerat fra Asker til Bergen – og tilbake.

MEN SYKKELTURENE HADDE EN FORHISTORIE og et bakteppe. Og bakteppet heter «fatter’n». Trygve Eliassen var både mentor og pådriver bak sønnens første soloutflukter. Han skaffet teltet og hjalp til med å utstyre guttungen til sykkelekspedisjonene. Han jobbet som instrumentmaker i NRK, og gjennom jobben hadde han tilgang til en radiolinkstasjon på Geilo. Stasjonen, ett rom og to–tre senger, fungerte som familiehytte, og det var dit de første fjellturene gikk. Fatter’n hadde fått tak i et par hoppski som han høvlet ned til alpinski, og Odd kjørte så mye i slalåmbakken på Geilo at han til slutt fikk gratiskort i heisen. Det er antagelig derfra han har utforteknikken sin. Den som vil kjøre fra Odd med fjellski og tung ryggsekk, skal være en eksepsjonelt dyktig skikjører.

[image: ]

Kikut spanderte gratis bolle og kakao på førstemann som ankom på lørdager og søndager. Det var ikke sjelden at Odd og «fattern» kunne innkassere den premien.

Men fundamentet for det hele, mengdetreninga, om man kan kalle det det, det ble lagt i Marka. Fisketurer om sommeren. Skiturer om vinteren. Faren var både inspirator, turkamerat og pådriver gjennom barneårene.

– Fatter’n var ekstrem til å gå på tur. Han gikk på ski straks det var rim på bakken, minnes Odd.

Tilsynelatende er han ikke oppmerksom på at slik han beskriver faren, blir han nå selv beskrevet, seksti år senere. Faren foran, og Odd etter. Iblant, bokstavelig talt på slep. Når guttungen ble sliten, fikk han henge i et tau bak faren.

Skiforeningen hadde i disse årene en avtale med serveringsstedet på Kikut som gikk ut på at førstemann som ankom Kikut på lørdager og søndager, fikk gratis bolle og kakao. Det var ikke sjelden at Odd og fatter’n kunne gjøre krav på denne premien. Og han ble ikke bare trukket på slep over Bjørnsjøen.

Glittertinden som 15-åring var ikke skremmende. Tvert imot, det ga mersmak.

I 1955 ble «Distansemerke på ski» lansert av Skiforeningen i samarbeid med Aftenposten og Oslo og Omegn Sportshandleres Forening. Distansemerket i gull, sølv og bronse var henholdsvis 500, 250 og 100 km. Første vinteren, elleve år gammel, kunne Odd ta imot merket i gull hele fire ganger. Han gikk ikke for å trene. Ikke for å få disse merkene heller, egentlig. Bare fordi han syntes det var morsomt å gå på ski, ganske enkelt. Guttungen hadde ikke råd til trikken hver gang han skulle i marka, så skituren startet som regel fra leiligheten på Sagene, hvorfra han gikk over Voldsløkka og inn i skogen ved Kringsjå. I helgene gikk han og faren på ski fra Sagene til Majorstua og tok trikken derfra. Dette i likhet med mange andre. På 50-tallet var det skispor over alt i byen.

– Fatter’n regnet ut kilometerne for meg. Noen ganger måtte han gjøre leksene mine også, fordi jeg var så sliten etter å ha kommet fra en lang skitur. I dag fatter jeg egentlig ikke at det var mulig.

– Var du en særing på skolen?

– Jeg var nok en einstøing, men husker ikke annet enn at jeg kom godt ut av det med de andre elevene. Det var verre med lærerne. Jeg har aldri likt å bli fortalt hva jeg skal gjøre. Jeg vil finne ut av det sjøl. Det skapte selvfølgelig noen problemer.

Hvorfor Odd ikke ble dritlei av alt som het ski og turliv lenge før han ble voksen, er et betimelig spørsmål. Bildet av en ivrig far som fyrer opp under sønnens friluftsliv er nok gjenkjennelig for mange. Hvorfor noen barn får friluftslivet i vrangstrupen og snur ryggen til alt det foreldrene sto for, mens andre bruker barneturene som et springbrett og drar aktiviteten videre til et nivå foreldrene aldri var i nærheten av, det kan man jo spørre seg.

Det ble mange mil og lange dager. Noen ganger var han så sliten da han kom hjem at faren måtte gjøre leksene for ham.

ODD ELIASSEN GIKK IALLFALL IKKE LEI av at «fatter’n var en veldig viktig pådriver». Tvert imot. Turene ble bare lengre og lengre. Og lengre. Ganske snart var rollene byttet. Fatter’n greide ikke å henge på. Det vil være nærliggende å tenke at datidens langrennskonger var Odds forbilder. Vi er midt i Hallgeir Brenden- og Håkon Brusveen-feberen, med OL-gull både i 1952, 56 og 60. Men Odd var helt uinteressert i konkurranse, og har aldri hatt et startnummer på brystet. («Kanskje i militæret eller på ett og annet barneskirenn.»)

– Det var de lange turene som interesserte meg. Ikke langrenn som idrettsgren.

Odd var fjorten år da han la i vei på sin første lange – altså ordentlig lange – vintertur alene. Turen gikk til Vikerkoia på Ringerike. Kameraten fikk ikke lov av foreldrene sine, så Odd reiste alene. Han måtte bytte buss på Hønefoss. Det gikk bra. Verre var det at han var så mørkeredd at han måtte hente ved fra vedskjulet mens det var lyst, og legge opp et lager som holdt til det lysnet neste morgen.

Blålakkert sykkel, ett gir, ballongdekk, og stekte fiskeboller som nødproviant i tilfelle de ikke fikk egen fisk.

Hvis fatter’n var inspiratoren til naturmannen Odd, så var det brutter’n som tente gnisten til eventyreren og globetrotteren i ham. Finn var åtte år eldre enn Odd. Han dro til sjøs på MS Oslofjord straks han var ferdig på gymnaset. Odd fikk postkort fra steder han aldri hadde hørt om, og hver gang broren var hjemom hadde han med seg ting som fortalte Odd at der ute var det en spennende og fascinerende verden. Den hadde han lyst til å bli kjent med.

– Finn var et forbilde for meg i de årene, helt klart.

Odd vokste opp i Griffenfeldts Gate på Sagene, med hytte i Asker. Da faren døde i 1997, overtok han hytta og gjorde den om til et hjem for familien.

– Vi vokste opp med at vi skulle være sparsomme. Det eneste unntaket var turutstyr. Vi sparte og spinket på alt mulig annet, men det skulle ikke stå på turutstyr, mente fatter’n.

Copyright (c) 2003 by Bitstream, Inc. All Rights Reserved. Bitstream Vera is
a trademark of Bitstream, Inc.

Permission is hereby granted, free of charge, to any person obtaining a copy
of the fonts accompanying this license ("Fonts") and associated
documentation files (the "Font Software"), to reproduce and distribute the
Font Software, including without limitation the rights to use, copy, merge,
publish, distribute, and/or sell copies of the Font Software, and to permit
persons to whom the Font Software is furnished to do so, subject to the
following conditions:

The above copyright and trademark notices and this permission notice shall
be included in all copies of one or more of the Font Software typefaces.

The Font Software may be modified, altered, or added to, and in particular
the designs of glyphs or characters in the Fonts may be modified and
additional glyphs or characters may be added to the Fonts, only if the fonts
are renamed to names not containing either the words "Bitstream" or the word
"Vera".

This License becomes null and void to the extent applicable to Fonts or Font
Software that has been modified and is distributed under the "Bitstream
Vera" names.

The Font Software may be sold as part of a larger software package but no

THE FONT SOFTWARE IS PROVIDED "AS IS", WITHOUT WARRANTY OF ANY KIND, EXPRESS
OR IMPLIED, INCLUDING BUT NOT LIMITED TO ANY WARRANTIES OF MERCHANTABILITY,
FITNESS FOR A PARTICULAR PURPOSE AND NONINFRINGEMENT OF COPYRIGHT, PATENT,
TRADEMARK, OR OTHER RIGHT. IN NO EVENT SHALL BITSTREAM OR THE GNOME
FOUNDATION BE LIABLE FOR ANY CLAIM, DAMAGES OR OTHER LIABILITY, INCLUDING
ANY GENERAL, SPECIAL, INDIRECT, INCIDENTAL, OR CONSEQUENTIAL DAMAGES,
WHETHER IN AN ACTION OF CONTRACT, TORT OR OTHERWISE, ARISING FROM, OUT OF
THE USE OR INABILITY TO USE THE FONT SOFTWARE OR FROM OTHER DEALINGS IN THE
FONT SOFTWARE.

Except as contained in this notice, the names of Gnome, the Gnome
Foundation, and Bitstream Inc., shall not be used in advertising or
otherwise to promote the sale, use or other dealings in this Font Software
without prior written authorization from the Gnome Foundation or Bitstream
Inc., respectively. For further information, contact: fonts at gnome dot

The Font Software may be modified, altered, or added to, and in
particular the designs of glyphs or characters in the Fonts may be
modified and additional glyphs or characters may be added to the
Fonts, only if the fonts are renamed to names not containing either

This License becomes null and void to the extent applicable to Fonts
or Font Software that has been modified and is distributed under the 
"Tavmjong Bah Arev" names.

The Font Software may be sold as part of a larger software package but
no copy of one or more of the Font Software typefaces may be sold by
itself.

THE FONT SOFTWARE IS PROVIDED "AS IS", WITHOUT WARRANTY OF ANY KIND,
EXPRESS OR IMPLIED, INCLUDING BUT NOT LIMITED TO ANY WARRANTIES OF
MERCHANTABILITY, FITNESS FOR A PARTICULAR PURPOSE AND NONINFRINGEMENT
OF COPYRIGHT, PATENT, TRADEMARK, OR OTHER RIGHT. IN NO EVENT SHALL
TAVMJONG BAH BE LIABLE FOR ANY CLAIM, DAMAGES OR OTHER LIABILITY,
INCLUDING ANY GENERAL, SPECIAL, INDIRECT, INCIDENTAL, OR CONSEQUENTIAL

FROM, OUT OF THE USE OR INABILITY TO USE THE FONT SOFTWARE OR FROM

Except as contained in this notice, the name of Tavmjong Bah shall not
be used in advertising or otherwise to promote the sale, use or other
dealings in this Font Software without prior written authorization
from Tavmjong Bah. For further information, contact: tavmjong @ free

